Z A P I S N I K

38. sjednice Vijeća Mjesnog odbora Studentski grad, održane 29. srpnja 2024.
u prostorijama Mjesnog odbora Studentski grad, Ulica Vile Velebita 1a,
s početkom u 18,00 sati


NAZOČNI ČLANOVI VIJEĆA:

1. RENATA HOFER
1. IVANA BUDIMIR
1. JOSIP JULARIĆ
1. MARIJA GEORGIEV
1. DRAŠKO ŠRAGALJ
1. DEAN MATOVIĆ
1. ZORAN PRERADOVIĆ
1. VJEKOSLAV MADUNIĆ


Odsutni članovi: Petar Dučkić

Predsjedava: Renata Hofer, predsjednica Vijeća.

Zapisnik vodi: Marija Georgiev.

Predsjednica utvrđuje da je prisutno 8 od 9 članova Vijeća, što znači da Vijeće može pravovaljano odlučivati.
Predsjednica podsjeća članove Vijeća da su uz poziv primili zapisnik 37. sjednice, održane 12. lipnja 2024. godine. Vijeće jednoglasno prihvaća tekst zapisnika, bez izmjena.
Na prijedlog predsjednice, Vijeće jednoglasno utvrđuje
D N E V N I R E D:

1. Prijedlog lokacija za postavljanje košarica za sitni otpad u Ulici Vile Velebita – donošenje zaključka;
2. Prijedlog lokacija za postavljanje nadzornih kamera na divljim odlagalištima otpada - donošenje zaključka;
3. Zahtjev stanara za uklanjanje klupa iz parka – donošenje zaključka;
4. Prijedlog za uklanjanje stabala i sanaciju korijenja stabala u Ulici Z. Ljevakovića – donošenje zaključka;
5. Prijedlog za obnovu horizontalne signalizacije duž Dankovečke ulice – donošenje zaključka;
6. Pitanja, prijedlozi i obavijesti.

Ad. 1) Prijedlog lokacija za postavljanje košarica za sitni otpad u Ulici Vile Velebita Nakon provedene rasprave, Vijeće jednoglasno donosi 
ZAKLJUČAK
o prijedlogu lokacija za postavljanje košarica za sitni otpad u Ulici Vile Velebita

I. Razmotren je zahtjev građana za rješavanjem problematike nedostatka košarica za smeće u Ulici Vile Velebita, osobito kod kućnog broja 8.
II. Vijeće podržava prijedlog građana da sami dostave popis lokacija na kojima smatraju da nedostaju košarice. Popis će biti razmotren na sjednici koja će se održati nakon što građani dostave popis.


Ad. 2) Prijedlog lokacija za postavljanje nadzornih kamera na divljim odlagalištima otpada
Nakon provedene rasprave, Vijeće jednoglasno donosi 
ZAKLJUČAK
o prijedlogu lokacija za postavljanje nadzornih kamera
na divljim odlagalištima otpada

I. Predlažu se sljedeće lokacije za postavljanje nadzornih kamera na divljim odlagalištima otpada na području Mjesnog odbora Studentski grad:
· Ulica Vile Velebita, kod križanja s Ulicom Mate Lovraka blizu kućnog broja 35, koordinate - 45.839593, 16.062509
· Ulica Milovana Gavazzija, kod kućnog broja 21, koordinate - 45.837566,16.063275
· zeleni otok u Ulici Vile Velebita, kod kućnog broja 1 a, koordinate - 45.835068, 16.057063
· kod dječjeg igrališta u Ulici Gjure Prejca, koordinate - 45.832908, 16.060180
· Koledinečka ulica, parkiralište Tržnice Dubrava, koordinate - 45.831654, 16.059973; potrebno je postaviti barem dvije kamere kako bi bila pokrivena cijela površina parkirališta
· ilegalno odlagalište kod potoka Trnava – mikrolokacija će biti dostavljena naknadno
II. Ovaj zaključak dostavlja se Vijeću Gradske četvrti Gornja Dubrava na daljnje postupanje.
Ad. 3) Zahtjev stanara za uklanjanje klupa iz parka
Nakon provedene rasprave, Vijeće jednoglasno donosi

ZAKLJUČAK
o prijedlogu za uklanjanje klupa iz parka

I. Razmotren je zahtjev za uklanjanje klupa iz parka ispred zgrade u Ulici Milovana Gavazzija 4/1 zbog okupljanja osoba koje remete javni red i mir.
II. Vijeće ne podržava uklanjanje klupa.
III. Predlažu se učestaliji obilasci navedene lokacije u večernjim satima, a osobito vikendima, od strane djelatnika MUP-a, III. Policijske postaje Dubrava.
IV. Također se predlaže postavljanje osvjetljenja na navedenoj lokaciji.
Ad. 4) Prijedlog za uklanjanje stabala i sanaciju korijenja stabala u Ulici Z. Ljevakovića
Nakon provedene rasprave, Vijeće jednoglasno donosi
ZAKLJUČAK
o prijedlogu za uklanjanje stabala i sanaciju korijenja stabala
u Ulici Zvonimira Ljevakovića

I. Razmotren je prijedlog građana za rješavanje problema s korijenjem, granama i stablima u Ulici Zvonimira Ljevakovića kod kućnih brojeva 14, 16, 18, 22 i 24, zbog pomanjkanja parkirnih mjesta.
II. Predlaže se da Zagrebački holding d.o.o., Podružnica Zrinjevac sanira korijenje na šetnicama te da se obrežu grane od kojih postoji opasnost da padnu.
III. Vijeće ne podržava zahtjev za uklanjanjem stabala kako bi se proširila parkirna zona.

Ad. 5) Prijedlog za obnovu horizontalne signalizacije duž Dankovečke ulice
Nakon provedene rasprave, Vijeće jednoglasno donosi
ZAKLJUČAK
o prijedlogu za obnovu horizontalne signalizacije duž Dankovečke ulice

I. [bookmark: _GoBack]Razmotren je prijedlog da se obnovi horizontalna signalizacije duž Dankovečke ulice kao i u ulici Dubrava.
II. Budući da zahtjev građana obuhvaća i područje koje prelazi granice Mjesnog odbora Studentski grad, Vijeće nije nadležno za donošenje takvog zaključka.
III. Obnova dijela kolnika neposredno prije kružnog toka u Dankovečkoj ulici je na listi prioriteta Mjesnog odbora Studentski grad za 2025. godinu, a Zagrebačke ceste započinju sa sanacijom kolnika na tom dijelu tijekom kolovoza 2024. 

Ad. 6) Pitanja, prijedlozi i obavijesti.
Predsjednica obavještava članove Vijeća da su uklonjena zvona za reciklažu u Ulici Vile Velebita, kod križanja s Ulicom Mate Lovraka.
Završeno u 19,00 sati.

KLASA: 024-08/24-003/1540
URBROJ: 251-13-11-5/007-24-2
U Zagrebu, 29. srpnja 2024.

Zapisnik sastavila: Marija Georgiev
Zapisnik tehnički i administrativno
obradila: Jadranka Marković
        Predsjednica
Vijeća Mjesnog odbora
      Studentski grad    
							                    Renata Hofer
